Vizsgafeladatok számítógép-hálózatok tárgyból
első rész
Minden kérdésnél 1 pont szerezhető, összetett kérdéseknél részpont is kapható.  Figyelem! A kérdések közül egyet áthúzhat.  Az értékelésnél csak az első 25 át nem húzott kérdést veszem figyelembe.  Az elégséges osztályzathoz legalább a pontok 60%-át, azaz 15 pontot kell megszerezni.  Aki ennél többet szerez, a többletet átviszi a második részbe.
1.	Mi a számítógép-hálózat célja, feladata? (Négy dolgot említsen!)
2.	Hogyan működik a p-perzisztens CSMA protokoll?
3.	Mire használható a du UNIX parancs?
4.	UNIX alatt hasonlítsa össze az egyik és a masik könyvtár tartalmát. (Több parancsot is használhat!)
5.	Fordítsa le gcc-vel a vizsga.c programot úgy, hogy az eredmény a jeles nevű file-ba kerüljön!
6.	Ön egy program nyomkövetését végzi gdb-vel.  Hogyan tudja a forrás 123-as sorát (és környékét) kilistáztatni?
7.	IP-nél mit jelent az, ha a fejrész hossza (header length) mező számértéke 6?
8.	TCP-nél mire használható a sürgősségi mutató? (urgent pointer)?
9.	Milyen leképzést végez a RARP? (Miből mit ad meg?)
10.	Rajzolja le Novell Netware referenciamodelljét!
11.	NT-nél mi az a HAL és mire jó?
12.	Az Ethernet hálózatok mely típusára vonatkozik, és mit jelent az 5-4-3 szabály?
13.	Maximálisan milyen hosszú lehet egy 100BaseTX szegmens?
14.	Mi a feladata a vezérjeles gyűrű (Token Ring, IEEE 802.5) hálózatban a felügyelő állomásnak? (4)
15.	Rajzolja le a vezérjeles sín/busz (Token Bus, IEEE 802.4) keretformátumát! (mezőnevek, hosszak)
16.	Rajzolja le, hogy FDDI-nál szakadás esetén hogyan történik a rekonfiguráció!
17.	FDDI-nál mit jelent a 4b/5b kódolás? Mire jó ez?
18.	Hogyan ismerhető fel és hogyan épül fel egy A osztályú IP cím?
19.	Mi az a probléma, amit megold a transparent router/gateway?
20.	Tábla alapú alhálózati forgalomirányítás (table based subnet routing) esetén mit jelent a maszkolás? (milyen operandusok közt milyen műveletet végzünk)
21.	Milyen problémák merültek fel RIP-pel kapcsolatban? (4-et kérek.)
22.	Mi az a BGP? Hol használják?
23.	Mi szimuláció definíciója?
24.	Mi a különbség az eseményvezérelt és az idővezérelt szimuláció között?
25.	Mérési (vagy például szimulációval nyert) eredmények bemutatásakor milyen szempontokat vesz figyelembe? (A tanultak közül legalább 5-öt említsen!)
26.	Amikor a DominoLAN protokoll analizátorral levett csomagokat vizsgáltuk, az egyik mintafile csak a keretek első 32 byte-ját tartalmazta.  Ethernet fölött szállított IP datagrammok esetén az IP fejrész vizsgálatához elegendő-e ez? Indoklást kérek!